Dzelzceļa līnija Liepāja—Aizpute

thumb|300px|Aizputes stacija Liepājā
thumb|300px|Liepājas—Aizputes dzelzceļa līnijas plāns (1898).
thumb|300px|Latvijas dzelzceļu karte pirms 1927. gada.
**Dzelzceļa līnija Liepāja—Aizpute** bija 49 km gara 1900. gada 4. aprīlī atklāta 1000 mm šaursliežu dzelzceļa līnija, kas savienoja Liepāju un Aizputi. Tā bija vienīgā šaursliežu dzelzceļa līnija Kurzemes guberņā un mūsdienu Latvijas teritorijā ar sliežu platumu, kas bija raksturīgs Vācijas Impērijas šaursliežu dzelzceļiem. Slēgta 1964. gadā.

## Vēsture
Dzelzceļu līdz 1899. gadam uzbūvēja Liepājas—Aizputes dzelzceļa sabiedrība, kuras īpašnieki tolaik bija ietekmīgākie Kurzemes muižnieki Kārlis Manteifels un Leons Buhholcs, kā arī Liepājas un Aizputes pilsētu galvas — Hermanis Adolfi un Vilhelms Grots.

1920. gados dzelzceļa līnija tika pārdota bijušajam muižniekam Hofam, tvaika lokomotīvi nomainīja motorvagoni. Pasažieru vagoniem tika doti vārdi: Lācis, Līdaka, Lakstīgala, Sermulītis, Aligators u.c.
1938. gadā bankrotējušo dzelzceļa līniju nacionalizēja un pārlika uz 750 mm sliežu platumu. Pirms Otrā pasaules kara no Grobiņas uz Liepāju katru dienu kursēja astoņi vilcieni.

1964. gadā pasažieru un kravu trūkuma dēļ dzelzceļa līniju Liepāja—Aizpute slēdza.
 
### Stacijas un pieturas punkti
Līnijā bija šādas stacijas un pieturas punkti: Liepājas stacija — Lamaiķi (1939—1940) — Krustojums — Iļģi (vēlāk Ezerpils) — Grobiņas stacija — Ilgale — Rolava — Tāši (Danči) — Durbes stacija (Lieģi) — Aisteres stacija (Aisiņi) — Rāva — Spāģi — Dunalka — Cīrava — Marienhofas pusstacija (vēlāk Dzērve) — Ievade — Tebra — Aizputes stacija. Brauciens ilga divas ar pusi stundas.


Dzelzceļa līnijas Liepāja - Aizpute gala stacija Liepājā pēc 1900. gada.jpg|Gala stacija Liepājā pie Tirdzniecības kanāla
Grobina.jpg|Grobiņas stacija
Lieģu stacija uz Liepājas-Aizputes līnijas.jpg|Lieģu stacija
Aizputes stacija 1917.jpg|Gala stacija Piestātnes ielā 10, Aizputē 
Vilciens Aizputes stacijā.jpg|Vilciens Aizputes stacijā
Motorvilciens DWK 29 ap 1930. gadu.jpg|Motorvagons DWK 29 ap 1930. gadu
LVD Serie F historische Aufnahme.png|*LVD F 901–903* vilciens 1940. gada aprīlī


## Atzars Aizpute—Skrunda—Saldus
thumb|300px|Aizputes-Skrundas-Saldus dzelzceļš pirms 1927. gada.

Pirmā pasaules kara laikā Vācijas armijas vajadzībām uzbūvēja 600 mm platuma līniju Aizpute—Skrunda—Saldus ar atzaru Valtaiķi—Turlava. Līnijā bija šādas pieturas: Aizpute — Rokaiši — Kazdanga — Valtaiķi — Leja — Skrunda — Raņķi — Airīte — Zirņi — Sesile — Saldus.

Līdz ar platsliežu dzelzceļa līnijas Glūda—Liepāja atklāšanu tika slēgti dzelzceļa līnijas Aizpute—Skrunda—Saldus atsevišķi šaursliežu dzelzceļa posmi: 1928. gada decembrī slēdza Skrundas—Saldus pievedceļu posmu un 1931. gada janvārī Aizputes—Skrundas šaursliežu dzelzceļa posmu, jo ātrums no Skrundas līdz Aizputei sliežu ceļa un ritošā sastāva nolietojuma dēļ bija ļoti mazs, nereti sasniedzot tikai 10 km/h.

Skrundas šaursliežu dzelzceļa stacija.jpg|Skrundas šaursliežu dzelzceļa stacija
Vecā Airītes šaursliežu dzelzceļa stacija 1922.jpg|Airītes šaursliežu dzelzceļa stacija ar pulkvedim Kalpakam veltītā pieminekļa iesvētīšanas pasākuma dalībniekiem (1922. gada augustā)


## Literatūra
* T. Altbergs, K. Augustāne, I. Pētersone. Dzelzceļi Latvijā. Rīga: Jumava, 2009., 166. — 173. lpp. 

## Atsauces